Diari Oficial de la Generalitat Valenciana


Sumari del DOGV 3511, del 07-06-1999 (1999/4695)

Bases específiques de la convocatòria per a la provisió en propietat, per promoció interna, de dues places de tècnic de gestió vacants en la plantilla de funcionaris d'aquesta corporació.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3511

Data del DOGV
:   07-06-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/4695


Data del document
:   13-04-1999

Organisme emissor
:   Ajuntament d'Ibi

Tipus de document
:   Convocatòria

Descriptors 

:   * Ibi
    * concurs administratiu
    * administració local

Bases específiques de la convocatòria per a la provisió en propietat, per promoció interna, de dues places de tècnic de gestió vacants en la plantilla de funcionaris d'aquesta corporació. [1999/4695]
  
Primera. Objecte i característiques.
  
Constitueix l'objecte de la convocatòria la provisió en propietat de dues places de tècnic de gestió, vacants en la plantilla de funcionaris d'aquesta corporació, incloses en l'oferta d'ocupació pública per a 1998, amb les següents característiques:
  
a) Classificació: escala d'administració especial, subescala de serveis especials, classes de comeses especials.
  
b) Grup: B
  
c) Requisits addicionals: amb independència dels senyalats en la base 3.1. de les generals que regeixen la convocatòria, els aspirants hauran de reunir els següents:
  
- Titulació exigida: Diplomat universitari, Formació Professional de tercer grau o equivalent.
  
- Ser funcionari de l'Ajuntament d'Ibi i tenir una antiguitat d'almenys dos anys, en una plaça de grup immediatament anterior de l'escala d'administració especial i, a l'àmbit funcional urbanístic, de personal i/o de tresoreria, si es procedeix de l'escala d'administració general.
  
d) Sistema selectiu: concurs.
  
e) Drets d'examen: 2.500 pessetes.
  
f) Categoria del tribunal: segona.
  
Segona. Anuncis
  
Anunciada la convocatòria, literalment o en extracte, al Butlletí Oficial de la Província d'Alacant, Diari Oficial de la Generalitat Valenciana y Boletín Oficial del Estado, la resta d'anuncis es publicaran, exclusivament, al Butlletí Oficial de la Província d'Alacant i al tauler d'anuncis de l'ajuntament.
  
Tercera. Fase de concursos
  
3.1. Serveis prestats: es valoraran a raó de 0,02 punts per mes o fracció els prestats en el grup immediatament anterior al de la plaça a què opten, en allò que excedisca de 2 anys, i de 0,01 per mes o fracció quan es tracte de la resta de grups, en qualsevol cas amb un màxim de 3 punts.
  
3.2. Titulacions, diplomes i cursos: es valoraran exclusivament aquells que tinguen relació amb les característiques de la plaça, en allò que es refereix a cursos i diplomes, i hauran de ser acreditats documentalment i expedits per centres reconeguts oficialment.
  
Les puntuacions que es concediran en excediran de tres punts, d'acord amb el següent barem:
  
- Titulació superior: 0,25 punts.
  
- Cursos de 100 o més hores: 0,25 punts.
  
- Cursos de 50 o més hores: 0,12 punts.
  
- Cursos de més de 25 hores: 0,06 punts.
  
3.3. Coneixements de valencià: només es valoraran els indicats en la base 9.2.3. de les generals que regeixen la convocatòria fins a un màxim de dos punts, d'acord amb el següent barem:
  
- Coneixements orals: 0,50 punts.
  
- Coneixement de grau elemental: 1,00 punts.
  
- Coneixement de grau mitjà: 1,50 punts.
  
- Coneixement de grau superior: 2,00 punts.
  
Quarta. Tribunal qualificador
  
Sense perjudici de la composició prevista en la base 6 de les generals que regeixen la convocatòria, formaran part d'aquest, amb veu i sense vot, un representant de cadascun dels grups polítics municipals.
  
Cinquena. Condicions generals
  
En tot allò no previst en aquestes bases específiques, seran d'aplicació les normes contingudes en les bases generals aprovades pel plenari de la corporació el 16 de desembre de 1993, modificades parcialment per acord posterior de 27 de novembre de 1995, i publicades al Butlletí Oficial de la Província d'Alacant de 18 de gener de 1994 i 30 de desembre de 1995 i Diari Oficial de la Generalitat Valenciana de 21 de gener de 1994 i 31 de gener de 1996, així com qualsevol altra modificació posterior que es produïsca amb anterioritat a l'acabament del termini de presentació d'instàncies.
  
Sisena
  
Les instàncies es presentaran en el model oficial facilitat per l'ajuntament.